open-index/open-wikipedia-markdown huggingface dataset:
Gustav II Adolf av Sverige

**Gustav II Adolf** (1594–1632) var konge av Sverige fra 1611 til 1632 og er kreditert for å ha lagt grunnlaget for Sveriges tid som stormakt og imperium i Europa (svensk: *Stormaktstiden*). Under hans styre ble Sverige en av de ledende militære maktene i Europa og spilte en svært avgjørende rolle i en av kontinentets viktigste og blodigste konflikter, Tredveårskrigen. Han var banebrytende innenfor militær doktrine, noe som i ettertid ga ham tilnavnet **Faderen av Moderne krigføring**. Av den svenske Riksdagen ble han i 1634 erklært **Gustav Adolf den store**, men hans personlige deltakelse ved frontlinjen og nådeløse krigføring ga ham også kallenavnet **Løven fra Norden**.

Han var sønn av kong Karl IX, av huset Vasa, og Kristina av Holstein-Gottorp. I oktober 1611 arvet den 16 år gamle Gustav Adolf tronen etter sin fars død.

## Tidlig liv
Gustav Adolf ble født på Stockholms slott den 9. desember 1594. Hans foreldre var hertug Karl (seinere Karl IX) og hans andre kone, Kristina av Holstein-Gottorp. Han fikk navnet Gustav etter farfaren, kong Gustav Vasa, og Adolf etter morfaren, den første hertugen av Holstein-Gottorp. Fyrstehusa som hans mor var en del av, var blant forkjemperne for protestantismen, og kjempa på Sveriges side i blant annet trettiårskrigen. Blant hans slektninger på morssida er Philipp av Hessen, Vilhelm I av Oranien og Moritz av Nassau.

Gustav Adolf fikk en grundig oppdragelse. Som seksåring hadde han allerede gjennomført sin første ferd over Østersjøen, og midt på vinteren vendte han tilbake rundt Finlands kyst og rundt Bottenvika. Han blei tidlig en del av det offentlige liv. Fra åtteårsalderen fikk han overvære rådsmøtene i riksdagen, fra tolvårsalderen fikk han i oppdrag å forhandle med utenlandske diplomater og som femtenåring holdt han, på farens vegne, den første av sine trontaler. I tenåra fikk han innblikk i krigføring gjennom samtaler med soldater og offiserer ved hoffet. Gustav Adolf fikk også møte utenlandske offiserer som hadde deltatt i den spansk-nederlandske krigen og som etter våpenhvilen i 1609 kom for å tjenestegjøre i Sverige. I 1610 blei han tildelt Floda i Gagnef kommune som sitt hertugdømme.

Gustav Adolf hadde i sin ungdomstid et kjærlighetsforhold til Ebba Brahe, men la det på hylla da hun var av lavere stand. I 1620 gifta han seg med ei prinsesse av huset Hohenzollern, Maria Eleonora av Brandenburg, søster av kurfyrste Georg Vilhelm av Brandenburg. I dette ekteskapet blei dattera Christina, seinere dronning, født. Han fikk også en sønn med Margareta Slots, som han hadde truffet under den russiske krigen (1609–1617). Sønnen, Gustaf Gustafsson fikk seinere tittelen greve av Vasaborg av halvsøstera Kristina.

## Referanser


## Litteratur
*Findeisen, Jörg-Peter (1996): *Gustav II. Adolf von Schweden: der Eroberer aus dem Norden*, 
*Junkelmann, Marcus (1993): *Gustav Adolf (1594–1632).Schwedens Aufstieg zur Grossmacht*, 

## Eksterne lenker
*
Brunlanes

**Brunlanes** er en tidligere kommune i Vestfold. Fra 1988 er Brunlanes en del av den nye storkommunen Larvik, sammen med Hedrum, Tjølling, og Stavern. Brunlanes kommune hadde et folketall på rundt 7&nbsp;900&nbsp;innbyggere og et areal på 188&nbsp;km² før sammenslåingen.

Kommuneadministrasjonen hadde sete på Tanum. Nærings- og handelssentrum i kommunen var Helgeroa/Nevlunghavn. Brunlanes herredshus på Tanum ble innviet i 1926, og etter kommunesammenslutningen i 1988 ble huset overtatt av Brunlanes historielag. Bjørg Holmsen (Høyre) var Brunlanes' siste ordfører.

## Steder i Brunlanes
Helgeroa og Nevlunghavn er de mest kjente stedene i Brunlanes, og er således svært populære feriemål om sommeren. Hallevannet er den gamle kommunens største innsjø, med en dybde på 49 meter. Den store morenen Raet går ut i havet ved Mølen lengst sørvest i Brunlanes. Ellers finnes det mange fornminner, blant annet gravrøyser fra både jernalder og bronsealder. 

Bygden Kjose, som ligger nord for E18 og dermed adskilt fra resten av Brunlanes, var også en del av tidligere Brunlanes kommune. Dog, etter sammenslåingen i 1988 så har ikke befolkningen i Kjose forbundet seg med identiteten eller folket i resten av Brunlanes som ligger sør for E18, men heller skapt en egen lokalidentiet innenfor den nye storkommunen. I dag er Brunlanes og Kjose betraktet som hver sine steder, med hver sine identiteter. 

Brunlanes er også kjent for sine populære campingplasser og strender, og har blant Norges største tetthet av disse. Brunlanes er et populært feriemål på sommeren, og turismen sørger for en nær fordobling av folketallet i Brunlanes.

## Næring i Brunlanes
I Tvedalen, nord for Helgeroa, finner man én av to bergindustrier for larvikitt (lys larvikitt i Tvedalen, mørk larvikitt ved grensa til Sandefjord i Tjølling), som er Norges nasjonalbergart. Bergverket i Tvedalen er også Norges største.

Det er store og gode jordbruksarealer i Brunlanes, og Brunlanes er blant annet kjent for jordbærdyrking. Det er også store næringsveier innen skogbruk og treforedlingsindustri, som i all hovedsak forvaltes av familien Treschow. Tidligere var også fiskeindustrien i Helgeroa og Nevlunghavn en svært viktig inntektskilde, men denne industrien har synket betraktelig.

Helgeroa er også kjent for matprodusentene Bjerke Spekemat & Delikatesse AS og Norrek Dypfrys AS, som begge leverer kjente varer til hele Norge.

## Se også
*Liste over ordførere i Brunlanes

## Referanser


## Eksterne lenker
* Larvik kommunes hjemmeside 
* Brunlanes - Store norske leksikon 
* Helgeroa - Store norske leksikon
* Nevlunghavn - Store norske leksikon
* Visit Brunlanes
Skjeberg (andre betydninger)

**Skjeberg** har flere betydninger:

* Skjeberg (tettsted), tettsted i Sarpsborg kommune.
* Skjeberg (kommune), slått sammen med Sarpsborg i 1992.
Moland

**Moland** er en tidligere kommune i Aust-Agder. 

1. januar 1992 ble Moland, Hisøy, Tromøy og Øyestad kommuner slått sammen med Arendal til den nye Arendal kommune.

Moland kommune ble opprettet som egen kommune 1. januar 1962 ved en sammenslåing av kommunene Stokken, Flosta og Austre Moland (tidl. Østre Moland), samt Strengereid krets i Tvedestrand kommune.  

Eydehavn var kommunesenteret. Kommunen hadde 8.148 innbyggere i 1992, og arealet var 134,63 km².

## Ordførere i Moland kommune
* 1962-63: Thor Lund (Ap)
* 1963-67: Thor Lund (Ap)
* 1967-71: Thor Lund (Ap)
* 1971-75: 
* 1975-79: Ingar Olsen (Ap)
* 1979-81: Tore A. Liltved (H)
* 1981-83: Leif B. Svendsen (KrF)
* 1983-87: Thor Lund (Ap)
* 1987-89: Thor Lund (Ap)
* 1989-92: Sigurd Ledaal (H)

## Eksterne lenker

*  Historiske arkiver etter Moland kommune oppbevart på Aust-Agder museum og arkiv
Øyestad

**Øyestad** er en tidligere kommune i Aust-Agder. Ved opphør i 1992 strakte kommunen seg fra Rykene og Løddesøl i vest til Stoa og Strømmen i øst, og fra Nedenes i sør til Rise og Libru i nord.

1. januar 1992 ble Øyestad, Hisøy, Moland og Tromøy kommuner slått sammen med Arendal til den nye Arendal kommune. Øyestad hadde da en befolkning på 8&nbsp;679 og et areal på 96 km.

Kommunesenteret var Bjorbekk.

## Kommunehistorikk
Kommunen ble etablert som Øyestad formannskapsdistrikt i 1837 og besto da av prestegjeldene Fjære, Froland og Hisøy i tillegg til Øyestad. Fjære ble skilt ut som egen kommune i 1846. I 1850 ble også Froland skilt ut, og Øyestad og Hisøy utgjorde Øyestad formannskapsdistrikt. Området hadde på dette tidspunktet 5 215 innbyggere.
*1. januar 1881 ble så Øyestad og Hisøy delt slik at begge ble selvstendige kommuner. Øyestad hadde da 4&nbsp;474 innbyggere og Hisøy 2&nbsp;652. 
*1. januar 1962 ble eiendommen Salvestjønn skilt ut fra Øyestad og tillagt Landvik kommune.
*1. januar 1992 ble Øyestad, som da hadde 8.679 innbyggere, innlemmet i Arendal bykommune sammen med Hisøy, Moland og Tromøy.

## Skoler
Følgende skoler lå i Øyestad ved kommunesammenslåingen i 1992:
;Barneskoler
*Bråstad skole
*Nedenes skole
*Asdal barneskole
*Rykene skole
*Løddesøl skole
*Strømmen skole
;Ungdomsskoler
*Lunderød ungdomsskole (tidligere Øyestad ungdomsskole)
*Nedenes skole

## Se også
*Øyestad IF

## Eksterne lenker
* Arendal kommunes hjemmeside
* Øyestad - Store norske leksikon
* Øyestad kirke - norske-kirker.net
*  Historiske arkiver etter Øyestad kommune oppbevart på Aust-Agder museum og arkiv
Dave Grohl

**David Eric Grohl** (født 14. januar 1969) er en amerikansk rockemusiker som er kjent som medlem i Nirvana og senere Foo Fighters. 

Grohl spilte i flere relativt ukjente band som Freak Baby, som senere ble til Mission Impossible, som igjen ble til Fast. Etter at Fast ble oppløst ble Dave medlem i Dain Bramage, og da han var 16 år ble han medlem i bandet Scream. Scream begynte fort å turnere både i USA og Europa, men de ble aldri veldig store. På en konsert med Scream i Europa i 1990 var Kurt Cobain og Krist Novoselic fra Nirvana blant publikum. Kurt var ikke helt fornøyd med Chad Channing som spilte trommer i Nirvana, men ble veldig begeistret over spillingen til Dave, så etter konserten fikk de snakket med Dave Grohl, og de spurte om han ville bli med i Nirvana. Dave ble med ettersom Nirvana var et litt større band selv om de enda ikke hadde hatt det store gjennombruddet. Han spilte trommer i grungebandet Nirvana fra 1990 til bandet ble oppløst etter Kurt Cobains død i 1994.

Etter Nirvanas oppløsning startet han gruppen Foo Fighters, som egentlig ikke var ment å bli et kjempestort rockeband. På den første platen spiller til og med Dave alle instrumentene selv. Foo Fighters er i dag et av verdens største band, som gikk videre med den samme punk-influerte rockmusikken. I 2000 var de oppvarmingsband for Red Hot Chili Peppers på flere konserter.

I 2003 startet Grohl på siden et eksperimentelt heavy metal-prosjekt han kalte Probot og ga ut plate med dette prosjektet i februar 2004. På denne platen har han laget alle melodiene og skrevet tekstene selv, og han spiller også flere av instrumentene. Han har på hver melodi fått med seg en kjent metal-vokalist, blant annet Lemmy fra Motorhead. 

Grohl har også turnert som trommeslager for Queens of the Stone Age. Han var også trommeslager på deres album *[[Songs for the Deaf]]*. I 2009 startet han supergruppen Them Crooked Vultures sammen med Josh Homme og John Paul Jones.

## Tenacious D
Grohl spilte også trommer for bandet Tenacious D som består av Jack Black og Kyle Gass, og han spilte også demonen på videoen Tribute. 
I filmen *[[Tenacious D in The Pick of Destiny]]* 2006 spiller han også rollen som Satan. I 2010 spilte han for første gang en full konsert med Tenacious D på Blizzcon.

## Familieliv
I 1994 giftet Grohl seg med Leigh Youngblood. De ble separert i 1996 og skilt i 1997.

Grohl giftet seg med Jordyn Blum i 2003, og de ble påskeaften 15. april 2006 foreldre for første gang da de fikk ei jente som heter Violet. Hun er oppkalt etter Grohls bestemor. 17. april 2009 fikk han datteren Harper Willow. Hans tredje barn er datteren Ophelia Saint som han fikk 1. august 2014.

## Bøker
5. oktober 2021 utgav Grohl boken "*The Storyteller: Tales of Life and Music".*  Boken er også utgitt som lydbok hvor han selv leser. 

## Referanser

## Eksterne lenker
* 
* 
* 
*
Sørøysund

**Sørøysund** er en tidligere kommune i Finnmark. Hammerfest by og landdistrikt ble i 1852 delt opp i Hammerfest by og Hammerfest landdistrikt. 1. juli 1869 ble Kvalsund skilt ut som egen kommune, og i 1916 fikk det gjenværende Hammerfest landdistrikt det nye navnet Sørøysund. 1. januar 1992 ble Sørøysund slått sammen med Hammerfest kommune. Sørøysund kommune omsluttet Hammerfest fullstendig, og kommuneadministrasjonen lå i Hammerfest.
Arabisk (andre betydninger)

**Arabisk** kan sikte til:
*Arabisk – et språk i den semittiske språkgruppen.
*Den arabiske halvøy (Arabia)
*Den arabiske verden
*Det arabiske alfabet
*Arabere – en folkegruppe.
Blizzard Entertainment

**Blizzard Entertainment** er en amerikansk videospillutvikler. Selskapet ble stiftet i februar 1991, under navnet **Silicon & Synapse**, av tre avgangselever på UCLA; Michael Morhaime, Allen Adham og Frank Pearce. Selskapet holder til i Irvine, California, og fokuserte opprinnelig primært på å portere spill for andre studioer, før de begynte å utvikle sine egne spill i 1993. Deres første spill var *[[Rock N' Roll Racing]]* og *[[The Lost Vikings]]*. I 1994 skiftet selskapet navn til Blizzard Entertainment, før de inngikk samarbeid med distributøren Davidson & Associates. Kort tid senere ga Blizzard ut tittelen som skulle bli deres gjennombrudd, **. Blizzard fortsatte å lage spill med stor suksess, med titler som *[[Warcraft]]*, *[[Starcraft]]*, og *[[Diablo (videospill)|Diablo]]*. Deres største suksess så langt er deres MMORPG, *[[World of Warcraft]],* og deres strategispill, *[[StarCraft]]*.

Den 9. juli 2008 ble Activision slått sammen med Vivendi Games, noe som førte til at varemerket Blizzard ble inkludert i navnet på det nye selskapet. Blizzard Entertainment er fortsatt et eget selskap med uavhengig ledelse. De holder egne arrangementer der de kan møte spillere og annonsere nye spill. Blizzcon er deres hovedattraksjon, og arrangeres i California. I andre land arrangeres Blizzard Worldwide Invitational. I oktober 2018 annonserte medgrunnlegger Michael Morhaime at han trakk seg som Blizzards president. Han ble erstattet av tidligere *World of Warcraft*-sjef J. Allen Brack. Per 2022 hadde selskapet rundt  hel- og deltidsansatte

## Titler

## Se også
* Warcraft-universet
* Battle.net

## Referanser


## Eksterne lenker
*
Probot

**Probot** (probe + robot) er et eksperimentelt heavy metal-prosjekt med Dave Grohl (kjent fra Nirvana, Queens of the Stone Age og Foo Fighters) som frontfigur og drivkraft. Grohl samlet sammen sine egne favorittvokalister blant heavy metal-sjangeren, og spilte inn en CD sammen med dem. Musikken i hver enkelt sang er tilpasset vokalistens hovedband og musikken varierer i flere sjangere, både groove, stoner, doom og heavy metal. Alle sangene er skrevet av Grohl selv, og han spiller instrumentene på samtlige spor, mens hver sang har hver sin vokalist. Noen av de som gjester albumet er vokalistene Lemmy Kilmister (Motörhead), Tom G. Warrior (Celtic Frost/Hellhammer), Cronos (Venom), Max Cavalera (Sepultura/Soulfly), Kim Bendix Petersen (Mercyful Fate/King Diamond) og Kim Thayil fra Soundgarden.

CD-en fikk navnet Probot og kom ut 10. februar 2004, og prosjektet står foreløpig på hold og det er usikkert om Dave Grohl noen gang vil lage mer musikk under navnet.

Grohl ønsket også å ha med Slayer sin vokalist Tom Araya på albumet, men det ble ikke noe av ettersom Tom Araya ikke hadde tid og mulighet.

## Sangene på Probot-albumet
# «Centuries of Sin» med Cronos (Venom)
# «Red War» med Max Cavalera (Soulfly, Sepultura)
# «Shake Your Blood» med Lemmy Kilmister (Motörhead)
# «Access Babylon» med Mike Dean (Corrosion of Conformity)
# «Silent Spring» med Kurt Brecht (D.R.I.)
# «Ice Cold Man» med Lee Dorrian (Cathedral, Napalm Death, Teeth of Lions Rule the Divine) og Kim Thayil (Soundgarden)
# «The Emerald Law» med Wino (Saint Vitus, The Obsessed, Spirit Caravan, Place of Skulls, The Hidden Hand)
# «Big Sky» med Tom G. Warrior (Apollyon Sun, Hellhammer, Celtic Frost)
# «Dictatosaurus» med Snake (Voivod)
# «My Tortured Soul» med Eric Wagner (Trouble)
# «Sweet Dreams» med King Diamond (King Diamond, Mercyful Fate)
# «I Am the Warlock» (skjult bonussang) med  Jack Black (Tenacious D)

## Eksterne lenker
* 
*
Mass Distraction

***Mass Distraction*** er debutalbumet til det norske rockebandet Span, og kom ut i 2003.

## Sporliste
# «Found»
# «Don't Think the Way They Do»
# «Peaceful»
# «Papa»
# «Stay As You Are»
# «Missing in Stereo»
# «On My Way Down»
# «Buckle Under Pressure»
# «Baby's Come Back»
# «Wildflower»
# «When She Stares»
# «The End» (bonusspor på spesialutgaven)

## Kilder
*
Hannelore Kohl

**Johanna Eleonore Kohl**, kalt **Hannelore**, (født 7. mars 1933 i Berlin, død 5. juli 2001 Ludwigshafen) var gift med Tysklands tidligere kansler Helmut Kohl, og var i hans 16 år lange regjeringstid Tysklands kanslerfrue.

## Liv og virke
Hun vokste opp i Leipzig, hvor hennes far, Wilhelm Renner, var direktør for Hugo Schneider AG (HASAG), den største våpenfabrikanten i Midt-Tyskland fra 1939 til slutten av andre verdenskrig. Ved slutten av krigen flyktet familien til de vestlige okkupasjonssonene.

Under en klassefest i Ludwigshafen ble hun i 1948 kjent med den da 18 år gamle Helmut Kohl, som hun ble gift med 27. juni 1960 etter tolv års bekjentskap og et stort antall kjærlighetsbrev.

Hun studerte språk og snakket fransk og engelsk flytende – i motsetning til sin mann, som ikke snakket noen fremmedspråk. Med sin mann fikk hun sønnene Walter (1963) og Peter (1965). I hennes manns regjeringstid grunnla hun Kuratorium ZNS, som i 2005 ble omdøpt til ZNS - Hannelore Kohl Stiftung. Stiftelsen arbeider for å hjelpe ulykkesskadede med skader i sentralnervesystemet.

Den 5. juli 2001 ble hun funnet død i Kohlfamiliens hjem i Ludwigshafen. Hun hadde trolig begått selvmord etter å ha lidd av en svært sjelden og smertefull lysallergi siden 1993, som hadde tvunget henne til å unngå alt solskinn i flere år. Sykdommen var muligens blitt utløst etter et penicillininntak, men kan også ha vært en psykosomatisk senreaksjon på grunn av krigstraumer.

Hun mottok Baden-Württembergs fortjenstorden, og etter hennes død ble i mai 2004 en elvepromenadei Ludwigshafen ved Rhinen oppkalt etter henne. Hennes liv er behandlet i et teaterstykke av Johann Kresnik og en opera av Dea Loher.

## Referanser


## Litteratur
* Kujacinski, Dona og Peter Kohl: *Hannelore Kohl*, Köln, 2002 (ISBN 3-426-27271-7)
* Clough, Patricia: *Hannelore Kohl*, Stuttgart, 2002. (ISBN 3-421-05615-3)

## Eksterne lenker
* 
* 
* 
*  http://www.hannelore-kohl-stiftung.de/
Hazzán

En **hazzán** (hebraisk ) er en jødisk profesjonell forsanger og bønneleder i synagogen.

## Eksterne lenker

*
GSG 9

**GSG 9 der Bundespolizei** er en spesialenhet i det tyske føderale politiet. GSG 9 ble dannet etter Münchenmassakren i 1972. GSG 9 spilte en viktig rolle i terrorbekjempelse under «den tyske høsten» i 1977. Under kapringen av Landshut ble GSG 9 satt inn for å befri flyet i Mogadishu. Gruppen lyktes i det, uten at gisler mistet livet. 

GSG 9 stod opprinnelig for *Grenzschutzgruppe 9*, og GSG&nbsp;9 var organisert som en gruppe i Bundesgrenzschutz. Etter at Bundesgrenzschutz ble omdannet til Bundespolizei i 2005 beholdt gruppen navnet GSG&nbsp;9, med tillegget «der Bundespolizei», men navnet GSG9 brukes nå bare i initialform og står ikke offisielt for noe.
## Referanser
Norbatts bataljonssjefer

**Norbatts bataljonssjefer og nestkommanderende bataljonssjefer 1978-1998**

## Bataljonssjefer
Kilde:

## Nestkommanderende bataljonssjefer

## Se også
* Norbatt

## Referanser
Bourree

**Bourrée** var en populær dans i Auvergne og Bizkaia i Spania i det 17. århundre. Den ble danset i rask todelt takt og kan sammenlignes med gavotten. Den musikalske formen ble også brukt av enkelte komponister; ofte som en dansesats i en suite, men også som selvstendige stykker. Frédéric Chopin komponerte to bourréer for piano.
Ellen Moen

**Ellen Moen** (1946–2004) var en norsk forsvarsadvokat, journalist og nyhetsanker. 

Moen var journalist i *[[Morgenbladet]]* fra 1969 til 1972, da hun begynte som reporter og etter hvert ankerkvinne i *[[Dagsrevyen]]* i NRK. I 1985 gikk hun over i jusen og ble fullmektig og senere kompanjong hos Tor Erling Staff (firma Staff & Moen AS). Fra 1998 drev hun eget advokatfirma.

Hun var president i KNA fra 2000 til 2002. 

Moen døde i en rideulykke ved Marbella i Spania.

## Referanser
Appelsin

**Appelsin** er frukten fra appelsintreet (*Citrus sinensis*) og er en sitrusfrukt i rutefamilien.   

## Opprinnelse
Arten stammer opprinnelig fra Kina, men dyrkes nå også i middelhavsområder. Den dyrkes også i USA og Latin-Amerika. Frukten er rund og oransje med tykt skall.

Appelsintreet kan bli opptil tolv meter høyt. Det har læraktige blader, noen torner, og det blomstrer hele året. Frukten er egentlig et bær. Det er for det meste fruktene fra treet som blir brukt, men det er også mulig å lage te av blomstene. De kan også kokes og brukes i mat.

Appelsiner plukkes ofte før de er modne, hvilket får effekt på smaken, som blir mer syrlig og mindre aromatisk. Dette skyldes den oftest lange transportveien fra opphavslandene, som f.eks. Nord-Afrika, Hellas, Italia, Israel, Spania og Tyrkia.

## Etymologi
Navnet *appelsin* betyr «kinesisk eple». Dette navnet kommer fra folkelig nederlandsk *appelsien* (standard nederlandsk: *sinaasappel*) og blir brukt på dansk, norsk, svensk (*apelsin*), islandsk (*appelsína*), russisk (*apelsin*) og på finsk (*appelsiini*).

## Produksjon
Brasil er per 2013 den største produsenten av appelsiner (28,5&nbsp;%), etterfulgt av USA (11,6&nbsp;%) og Kina (8,9&nbsp;%).

### Import til Norge
* I 2002 importerte Norge  tonn appelsiner til en verdi av ca. 215 millioner kroner, 75&nbsp;% av disse fra Spania.

* I 2003 importerte Norge  tonn appelsiner til en verdi av ca. 204 millioner kroner, 75&nbsp;% av disse fra Spania. Dette var en tilbakegang på ca. 5&nbsp;% i forhold til året før.
## Bruk

### Konsum i Norge
I Norge spises stort sett appelsiner ferske i båter, men de kan også brukes i salater, sauser, marinader og dressinger. Også skallet kan brukes, for eksempel er apsikat laget av appelsinskall.

Hver påske spises det mer enn 17 millioner appelsiner i Norge.

### Oppbevaring
Appelsinen har god holdbarhetstid og oppbevares best ved 5–10&nbsp;°C, ikke i kjøleskap.

Det finnes gode appelsiner året rundt, men toppsesongen er fra desember til rundt påsketider. Appelsiner skal være mørk gule eller oransje og blanke. Noen appelsiner har antydning til grønnfarge på enkelte områder, men dette påvirker ikke kvaliteten. En tung frukt tilsier at appelsinen er fin og saftig. Den skal være glatt og fast i skallet. Tykkelsen på skallet kan variere veldig mellom ulike appelsinsorter, så det sier lite om kvaliteten.

### Næringsinnhold
Appelsinen er en av våre viktigste vitamin C-kilder, men er også den frukten som inneholder nest mest kalsium (40&nbsp;mg pr. 100&nbsp;g), slått av solbær (60&nbsp;mg pr. 100&nbsp;g).

## Matretter med appelsin (utvalg)
Det har blitt utviklet både middagsretter og desserter der appelsin er en sentral ingrediens. Pannekakedesserten ''crêpe Suzette'' er et slikt eksempel, et annet er and i appelsinsaus, på fransk *[[canard à l'orange]]*. Det finnes også flere likører med appelsinsmak, som *[[Grand Marnier]]* og *[[Curaçao (likør)|curaçao]]*.

## Se også
* Apsikat
* Blodappelsin
* Klementin
* Mandarin
* Nordens appelsin (kallenavn på kålrabi)
* Orangeri
* Pomelo
* Pomerans
* Sitron
* Sitrusfrukt

## Referanser

## Eksterne lenker
*
Aprikos

**Aprikos** (*Prunus armeniaca*) er frukten fra aprikostreet. Frukten spises som den er, tørket eller hermetisk. Den brukes også til syltetøy. Til tross for det vitenskapelige navnet er det omdiskutert om aprikosen stammer fra Armenia, da aprikosen har vært dyrket av mennesker svært lenge, og aprikosens opprinnelse regnes som ukjent. Aprikoskjerner har vært funnet i utgravninger fra kobberalderen i Armenia, men spor etter aprikosdyrking er også funnet i India, og i Nordøst-Kina, der den antagelig har blitt dyrket i over 4000 år. Aprikosen dyrkes først og fremst i Kaukasus, Sørøst-Asia, Sør-Europa og Nord-Afrika. Tyrkia er verdens største aprikosprodusent. 

Frøet til aprikostreet, aprikoskjernen, kan få en sterk, bitter smak, og brukes som smakstilsetning i blant annet amaretto-likør og aprikossyltetøy.
Aprikoskjerner inneholder også cyanoglycosidet amygdalin, også kjent som laetril, eller "vitamin B17". Dette påstås å skulle kunne kurere og forebygge kreft, men flere kliniske studier konkluderer med at amygdalin hverken er effektivt som kreftbehandling, eller trygt å bruke, da dette stoffet er giftig. Aprikoskjerner bør derfor ikke inntas i store mengder.
## Galleri

Fil:Apricot fruit.jpg|Aprikos
Fil:Apricot seeds.jpg|Frø
Fil:Apricot in bloom.jpg|Aprikostre i blomst


## Referanser


## Eksterne lenker
*
Gresskar

* *[[Kjempegresskar|Cucurbita maxima]]*
* *[[Moskusgresskar|Cucurbita moschata]]*
* *[[Cucurbita pepo]]*

**Gresskar** er en frukt fra planteslekten *[[Cucurbita]]* som tilhører gresskarfamilien. Det finnes ca. 20 arter, men den mest kjente er kjempegresskar (*Cucurbita maxima*) med sin store størrelse og klare oransje farge.

## Matlaging
Gresskar kan fint brukes i matlagingen. På grunn av konsistensen er det ikke så vanlig å spise gresskar i rå form. Det er vanligere at gresskar stekes, kokes eller dampes. Om man heller melk og sirup ned i et gresskar og rører rundt så vil det etter hvert danne seg en velsmakende pudding. Gresskar brukes også i blant annet suppe, salat, marmelade, pai, puré, scones og kake.

## Halloween
Bruken av gresskar går igjen i mange tradisjoner rundt om i verden. De brukes som oftest ved feiring av halloween i USA, der man tar ut fyllet, skjærer ut grimaser i skallet og legger stearinlys eller elektriske glødelamper i gresskaret. Dette er en gammel tradisjon som stammer fra det keltiske samfunnet og som ble bragt med til USA av emigrerende irer.

## Størrelse

Gresskar finnes nær sagt i alle størrelser. Mini-gresskar, i USA ofte kalt *gourds*, er på størrelse med pærer, mens kjempegresskar er en populær grønnsak å dyrke blant dem som har hang til å sette rekorder. Verdensrekorden innehar tyskeren Mathia Willemijn. 9. oktober 2016 under en europeisk innveiing, presenterte han ett gresskar på hele 1190,5 kg.

## Referanser


## Eksterne lenker
* 
* Canadisk gresskarrekord fra 2011
Guava

**Guava**, også kalt guajava, er navnet på frukten hos guavatreet (*Psidium guajava*) i myrtefamilien, men brukes ofte også om selve planten. Frukten er grønn eller rosa som umoden, gul eller rød som moden. Den stammer fra tropisk Amerika og brukes til syltetøy, te, juice, og fremstilling av guavarom.

Gjæret guava og rørsukker brukes for å lage godteriet bocadillo, som er tilgjengelig bl.a. i Colombia, Venezuela og Panama.

## Eksterne lenker
*
Frantz Saksvik

**Frantz Olav Saksvik** (1937–2004) var en norsk journalist, lærer og programleder som var ansatt i NRK i over 30 år. Han ble særlig kjent for tv-programmet *[[Unnskyld at jeg spør]].* 

Saksvik arbeidet som lærer i Sigdal før han begynte i NRK i 1968. Han arbeidet primært i fjernsyn og ble særlig kjent for det humoristiske forbrukerprogrammet *[[Unnskyld at jeg spør]]*. Han var også programleder i debattprogrammene *[[Åpen post (debattprogram)|Åpen post]]* og ''På sparket'', talkshowet *[[Kveldsforum]]* og samtaleprogrammet ''Hvis bare…'' (1987–1991). I 1979 ledet han TV-aksjonen for Flyktningerådet. Han sluttet i NRK i 2001.

Saksvik utgav to bøker: *Utrolig men norsk* (1979) og *Utrolig nok* (1981), der mye av materiale stammer fra programserien *[[Unnskyld at jeg spør]].*

## Referanser


## Eksterne lenker
*
Henning Kraggerud

**Henning Kraggerud** (født 23. juni 1973) er en norsk fiolinist, bratsjist og komponist. 

Kraggerud ble født i Oslo som sønn av filologen Egil Kraggerud og Ellen Beate Sinding-Larsen. Han gikk på Rudolf Steinerskolen i Oslo, debuterte i 1992, og er en profilert kammermusiker. Han har også vært solist med alle norske symfoniorkestre og en rekke utenlandske. Han har gjort flere innspillinger, blant annet av Edvard Grieg sine sonater. Han har også utgitt konsertene til Sibelius og Christian Sinding, som han forøvrig er i fjern slekt med.
:*Se [[Sinding]] for slekta.*
Som kammermusiker har han samarbeidet med musikere som bl.a. Leif Ove Andsnes, Martha Argerich, Stephen Kovacevich, Bugge Wesseltoft, Truls Mørk og Kathryn Stott. Sammen med pianisten Helge Kjekshus har Kraggerud gitt konserter i USA i abonnementseriene til ledende arrangører i San Francisco, Washington D.C., Chicago og New York, og i London Wigmore Hall *Young Masters Series*.

Kraggerud deltar også i dokumentarfilmen om Ole Bull. Han spiller ikke personen Ole Bull, men fiolinisten tolker Bulls musikk, og blir dermed en gjennomgangsfigur i filmen.

Henning Kraggerud fikk Griegprisen i 1998, og var festspillmusiker i Bergen i 2004. For albumet *Eugéne Ysaÿe: Six Sonatas For Solo Violin* fikk han Spellemannprisen 2008 i klassen klassisk musikk. Han fikk Gammleng-prisen i klassen kunstmusikk i 2011. 

Siden 2000 er han professor ved Barrat Due musikkinstitutt i Oslo. Fra høsten 2012 er han kunstnerisk leder i Nordnorsk Opera og Symfoniorkester. Siden 2015 har han vært tilknyttet Royal Northern College of Music i Manchester som «International Chair in Violin». Han er også kunstnerisk leder for kammerorkesteret til Arktisk Filharmoni.

## Diskografi (utvalg)
* *Grieg: Violin Sonatas Nos. 1-3* (1997)
* *Sibelius: Violin Concerto / Sinding: Violin Concerto No. 1* (2004)
* *Eugéne Ysaÿe: Six Sonatas For Solo Violin* (2007)
* *Sinding: Violin and Piano Music* (2008)
* *Last Spring* (2012, med Bugge Wesseltoft)

## Referanser


## Eksterne lenker
* 
*  Biografi
Bjarte Engeset

**Bjarte Engeset** (født 1958) er en professor i dirigering ved Universitetet i Stavanger (UiS) og leder for fakultetets dirigentseksjon. Han har vært tilknyttet UiS siden 2019.

Engeset er fra Ørsta og har studert dirigering med Jorma Panula ved Sibelius-akademiet med Diplomeksamen i 1989. I 1991 ble han innbudt til dirigentseminaret i Tanglewood i USA med lærere som Seiji Ozawa, Gustav Meier, Simon Rattle og Marek Janowski.

Engeset har vært sjefdirigent og kunstnerisk leder for Ålesund Symfoniorkester, Tromsø symfoniorkester og for Det Norske Blåseensemble. I en årrekke var han kunstnerisk leder for Nordlysfestivalen og Opera Nord og permanent gjestedirigent for det Brussels Philharmonic Orchestra. I perioden 2007–2012 var han sjefdirigent og kunstnerisk leder for Sveriges DalaSinfonietta. Engeset var i perioden 2014–2020 kunstnerisk leder for Kongelige norske marines musikkorps.

I juni 2008 ledet han DalaSinfoniettaens første turne i USA blant annet på Worchester-festivalen ved Boston og i Washington D.C. Under Festspillene i Bergen 2011 ga Engeset og DalaSinfoniettan tre konserter med kjente solister som Ida Haendel, Henning Kraggerud, Oleg Kogan, Truls Mørk, Arve Tellefsen, Vilde Frang og Lars Anders Tomter.

Konsertene hans med Baltimore Symphony Orchestra i Baltimore og Strathmore ble mottatt med svært rosende omtale i blant annet *[[The Washington Post]]*. Han har dirigert Moskvas radiosymfoniorkester under gjestespill på den østerrikse Wörthersee Classics-festivalen i Klagenfurt. I 2010 gjestet han Russlands nasjonalfilharmoni i Moskva med reengasjement i 2012. I 2011 ledet han 100-års jubileumskonsertene for Johan Svendsen med Bergen Filharmonien og Kristiansand Symfoniorkester. I oktober 2014 ledet han åpningskonserten til Bergen Filharmoniens 250 års jubileumssesong. 

Han har siden 2014 vært faglig leder for forskningsprosjektet Norsk musikkarvs arbeid med kritiske noteutgaver.

Engeset har gjort over 40 CD-innspillinger, blant annet Johan Svendsens symfonier med Bournemouth Symphony Orchestra (Naxos). De fire CD-innspillingene av Geirr Tveitts Orkestersuiter fra «100 Hardingtonar» og klaverkonserter (solist Håvard Gimse) med Royal Scottish National Orchestra (Naxos) har oppnådd flere «Editor´s Choice» i Gramophone og høyeste utmerkelser i BBC Music Magazine. Han har også gjort innspillingen «Norske Orkesterfavoritter» med Islands symfoniorkester (Naxos). Engeset har samarbeidet med Eikanger-Bjørsvik Musikklag, EMI og den portugiske gruppen Madredeus, .

Engeset har i mange år vært formann i Larvik Sjakklubb. I 2019 publiserte Engeset en bok om Larvikklubbens historie i anledning klubbens 100 års jubileum.

## Referanser


## Eksterne lenker
* 
*  Biografi
Johanna Schopenhauer

**Johanna Schopenhauer** (født **Trosiener**; 1766–1839) var en tysk forfatterinne og moren til filosofen Arthur Schopenhauer.

Johanna Schopenhauer forlot Danzig i 1793, og flyttet med sin mann til Hamburg. Etter hans død flyttet hun til Weimar, hvor hun tilhørte den litterære kretsen rundt Johann Wolfgang von Goethe. Hun offentliggjorde reisefortellinger, romaner og noveller. Hennes verker er samlet i 34 bind, første gang utgitt av Brockhaus i 1830.

## Referanser


## Litteratur
* Frost, Laura: *Johanna Schopenhauer; ein Frauenleben aus der klassischen Zeit*, Berlin 1905.

## Eksterne lenker
* 
*
Karl IV av Det tysk-romerske rike

**Karl IV.** (tysk *Karl*, tsjekkisk *Karel*, ungarsk *Károly*) (1316–1378) var tysk-romersk keiser og konge av Böhmen fra 1346 til sin død i 1378. Hans døpenavn var Vaclav, men han tok senere navnet Karel. Han var sønn av den bøhmiske kong Johan den Blinde. Karl grunnla universitetet i Praha i 1348 som det første nord for alpene. Karlsbroen i Praha er oppkalt etter ham.

I Tsjekkia anses han fortsatt som *[[pater patriae]]* (nasjonens far – tsjekkisk *otec vlasti*), en tittel han først ble gitt i sin begravelse av Adalbertus Ranconis de Ericinio.

## Referanser


## Eksterne lenker
* 
* 
* 
*
Aker Stadion

**Aker stadion** (sponsornavn, tidligere **Molde stadion** eller **Nye Molde stadion**) er et fotballstadion i Molde, og Molde Fotballklubbs hjemmebane. Arenaen omtales av og til som «Røkkeløkka» på folkemunne.

## Historie

Anlegget ble gitt som gave til byen av forretningsmennene Kjell Inge Røkke og Bjørn Rune Gjelsten. Kjell Kosberg var arkitekt for byggverket, som sto ferdig i 1998. Det ble nominert til FIABCIs Prix d'Excellence i 1999, vant den norske City-prisen samme år, og fikk i 2007 Equalitasprisen for god tilrettelegging for funksjonshemmede.

Anlegget til 212 millioner kroner huser også kontorer for idrettsorganisasjoner, forretningslokaler, kafeteria og restaurant. Stadionet ble offisielt innviet av daværende statsminister Kjell Magne Bondevik den 18. april 1998, da Molde slo Lillestrøm 4&ndash;0. 13 010 tilskuere var til stede på åpningskampen, hvor det første målet var et selvmål av Lillestrøms Tommy Berntsen. Banen har vært åsted for to A-landskamper: Norge&ndash;Saudi-Arabia (6&ndash;0) i 1998 og Norge–Skottland (0&ndash;1) i 2013.

Molde Fotballklubbs gamle hjemmebane kalles i dag Molde idrettspark og brukes av byens øvrige fotballag, samt til andre idretter. Aker stadion ble opprinnelig kalt Molde stadion, og fikk sitt nåværende navn 3. mai 2006 etter hovedsponsor Kjell Inge Røkkes firma Aker Holding, som igjen har navn etter nå nedlagte Akers mekaniske Verksted i Oslo. Navneendringen fulgte en trend som var forholdsvis ny i Norge (tidligere hadde Aalesunds Color Line Stadion vært det eneste stadionet i Tippeligaen som var oppkalt etter en næringslivsbedrift), men som er blitt mer og mer utbredt i Europa. I forbindelse med navneendringen kunngjorde Aker at de også ville gi seks millioner kroner til en fotballhall på Årø i Molde, som har fått navnet Akerhallen. Kommunen bidro med 3,5 millioner kroner og tomt.

I oktober 2013 bestemte klubben seg for å legge kunstgress på banen, og det ble ferdigstilt før seriestart i 2014. Da begynte Moldes kvinnelag å spille hjemmekamper på Aker stadion.

## Tekniske detaljer

Aker stadion har publikumskapasitet på 11&nbsp;249, hvorav 10&nbsp;100 er sitteplasser. Tilskuerrekorden er på 13&nbsp;308 og ble satt mot Rosenborg den 26. september 1998. I 1999 kvalifiserte Molde seg til Mesterligaen i fotball for menn, noe som førte til at ståtribunen ble erstattet av sitteplasser og kapasiteten redusert.

Banens mål er 105×68 meter, tilsvarende UEFAs standard banestørrelse for spill i de forskjellig europacupene.

Anlegget har elektrisk undervarme og flomlys som yter 1&nbsp;200 lux.

Lydanlegget består av 226 små høyttalere og 32 større høyttalergrupper. Gruppene består av to horn og en basshøyttaler. Den samlede forsterkerkraften er 32&nbsp;kW.

## Referanser


## Eksterne lenker
* 
* Molde Fotballklubb
Freden i Nystad

**Freden i Nystad** er navnet på freden som ble sluttet mellom Sverige og Russland den  i byen Nystad i Finland, og dermed avsluttet den store nordiske krig. Sverige hadde da allerede sluttet fred med de andre motstanderne i Stockholm og Frederiksborg. 

Under krigen hadde den russiske herskeren Peter den store okkupert alle de svenske områdene på østsiden av Østersjøen. I de ny-okkuperte områdene lå blant annet den nye hovedstaden St. Petersburg (grunnlagt 1703). Fredsavtalen innebar at Sverige måtte avstå deler av de finske lenene Viborg og Kexholm og hele Ingermanland (landskapet innerst i Finskebukta), Estland med øyene Saaremaa (svensk *Ösel*) og Hiiumaa (svensk *Dagö*) og Livland til Russland. Grensen mellom Sverige og Russland kom til å bli trukket omtrent der grensen mellom Finland og Russland går i dag.

I freden måtte Sverige (representert ved Fredrik I av Sverige) avstå til Russland deler av Viborgs og Kexholms län og hele Ingermanland, Estland (med øyene Ösel og Dagö) samt Livland. Resten av Finland fikk Sverige, samt to millioner sølv-dalar. Freden i Nystad markerte et avgjørende skifte i maktbalansen i Europa. Det svenske imperiet var over, mens Russland oppsto som et nytt imperium.

## Referanser


## Litteratur
* Sundberg, Ulf (2002): *Svenska freder och stillestånd 1249-1814* (2. uppl.). Stockholm: Hjalmarson & Högberg. Libris 8694002. ISBN 91-89080-98-X, s. 316–318, 320–321
* Villstrand, Nils Erik (2011): *Sveriges historia. 1600-1721* : [stormaktskrigen, Östersjöväldets uppgång och fall, militärstaten, envåldshärskarna, kung och folk, läskunnighet, kyrkotukt, kvinna och man, nya svenskar, järn, koppar och tjära, svenska kolonier]. Stockholm: Norstedt. Libris 11657785. ISBN 978-91-1-302440-0, s. 228

## Eksterne lenker
* 
*Freden i Nystad 1721, *Histdoc.net*
*Tekst på svensk, *Histdoc.net*
Stockholms skjærgård

**Stockholms skjærgård** er Sveriges største skjærgård og en av de største i Østersjøen, for ikke å si verden. Den strekker seg fra Stockholm cirka 60 km ut i Østersjøen. Drøyt  øyer, holmer og skjær er beliggende utenfor Upplands og Södermanlands kyst, fra Björkö-Arholma i nord til Öja-Landsort i syd.

År 1719 hadde hele Stockholms skjærgård en befolkning på  personer. Fra å ha vært hjemsted for fiskere, har Stockholms skjærgård i stadig større grad blitt feriested for velstående stockholmere. Fast befolkning finnes på mange av øyene, særlig Vaxholm og andre større øyer.

På Resarö i Stockholms skjærgård ligger landsbyen Ytterby, hvor den berømte Ytterby gruve ligger. I mineralene derfra oppdaget svenske forskere intet mindre enn sju nye grunnstoffer som til da var helt ukjente. Av disse er fire oppkalt etter landsbyen Ytterby: erbium, terbium, yttrium og ytterbium.

Landhevningen i Stockholms skjærgård er ca. 5 mm pr. år.

## Øyer
*Arholma
*Blidö
*Dalarö
*Finnhamn
*Furusund
*Grinda
*Husarö
*Ingmarsö
*Ljusterö
*Möja
*Nåtarö
*Nämdö
*Ornö
*Resarö
*Rindö
*Sandhamn
*Siarö
*Svartsö
*Utö
*Vaxholm
*Yxlan
*Öja
*Muskö

## Referanser


## Eksterne lenker
* Skärgårdsguiden 
* Skärgårdsstiftelsen 
* Stockholms skärgård
* Destination Stockholms skärgård
Slesvig

**Slesvig** (dansk) eller **Schleswig** kan vise til:

* Schleswig, en by i Nord-Tyskland
* Hertugdømmet Slesvig
* Sydslesvig, den nordlige delen av den tyske delstaten Schleswig-Holstein
* Nordslesvig, den sydlige delen av den danske halvøya Jylland
* Slesvig bispedømme, et tidligere romersk-katolsk bispedømme
Schleswig

**Schleswig** (plattysk **Sleswig**, dansk og norsk **Slesvig**, sønderjysk **Sljasvig**) er en by i den tyske delstaten Schleswig-Holstein. 

Byen er oppstått på nordsiden av fjorden Slien etter at vikingehandelsplassen Hedeby ble oppløst. Den har flere ganger blitt befestet ved både borg og bymur – senest med Gottorp slott, som samtidig var residens for hertugene av Slesvig. 

Byens domkirke har siden slutten av 1800-tallet vært prydet av Nord-Tysklands høyeste kirketårn. Kirken rommer en rekke hertuglige gravmonumenter og adskillige minnesmerker om de dansk-tyske forbindelser. Kong Frederik I av Danmark og Norge ligger begravet her. Det sies også at kong Nils av Danmark skal være gravsatt i kirken, men gravens plassering er ukjent.

## Se også
*Hertugdømmet Slesvig
## Referanser

## Eksterne lenker
*
Charles Eugene de Croy

**Charles Eugène de Croÿ** (eller **Karl Eugen de Croy**) (født 1651 i Le Roeulx, Hainaut, Belgia, død 30. januar 1702 i Tallinn, Estland) var en hertug, feltmarskalk, offiser fra Nederlandene offiser av fransk opprinnelse. 

Han deltok på den danske siden i slaget ved Lund 1676. 

Han kjempet med stor fremgang i den keiserlige hær mot tyrkerne og deltok både ved Wiens frigjøring i 1683 og ved stormen av Beograd i 1690. Han ble forfremmet til keiserlig generalfeltmarskalk for sine fortjenester. 

I 1697 gikk han inn i tsar Peter den stores tjeneste og ble øverstkommandør for hans styrker i Livland.  og hadde kommandoen over de russiske troppene i slaget ved Narva den 20. november 1700, da han også overgav seg og ble tatt til fange av svenskene under kong Karl XII. 

Han døde i svensk krigsfangenskap i 1702.

## Referanser
Moritzburg (Sachsen)

**Moritzburg** er en kommune i Sachsen. Frem til 1934 het den *Eisenberg*. Borgermester er Georg Reitz (CDU).

## Distrikter
*Auer
*Boxdorf
*Friedewald
*Moritzburg
*Reichenberg
*Steinbach

## Kultur og severdigheter
* Viltpark
* Gestüt Moritzburg (stutteri)

### Byggverk
* Jagdschloß Moritzburg

## Bilder

Moritzburg-Fassanenschloss.jpg|Fasanenschlösschen (fasanslottet)
Schloss.Moritzburg.Ansicht.von Osten.2951.jpg|Moritzburg jaktslott
Moritzburg - evang.-lutherische Moritzburger Kirche.JPG|Den evangelisk-lutherske kirken i Moritzburg


## Referanser


## Eksterne lenker
*
Schloss Moritzburg

**Schloss Moritzburg** (norsk: Moritzburg slott) er et jaktslott i barokkstil i Landkreis Meissen nærheten av Dresden i Sachsen i Tyskland. 

Kurfyrst Moritz av Sachsen fikk i 1542 reist et jaktslott i renessansestil. I 1661 bygde Johan Georg II  slottskapellet. August den sterke satte i 1723 i gang med omfattende ombygging av slottet i barokkstil. Matthäus Daniel Pöppelmann var arkitekt for arbeidene. Kunstige innsjøer ble anlagt sammen med viltinnhegninger og fasaneri. Slottet fikk sju saler og over 200 rom. Fredrik August I fortsatte arbeidene på slottsanlegget med omgivelser. Fasanenschlösschen ble reist og det ble anlagt havn med fyrtårn.

Slottet var fra 1933 til 1945 brukt som bolig av Ernst Heinrich von Sachsen. 

I Norge er Schloss Moritzburg særlig kjent som kongeslottet i filmen *[[Tre nøtter til Askepott (1973)|Tre nøtter til Askepott]]*, en tysk-tsjekkoslovakisk samproduksjon fra 1973.
## Bildegalleri

Fil:Schloss.Moritzburg.Ansicht.von.Suedwest.2005.08.01.530.jpg|Slottet sett fra sørvest
File:Moritzburg Leuchtturm 1.jpg|Havnen
File:Treppe Aschenputtel.jpg|Trappen der Askepott mister skoen i filmen Tre nøtter til Askepott


## Referanser


## Eksterne lenker
* 
* Slottets internettside
* Moritzburgfestivalen
* Dresdenbilder
Schloss Bellevue

**Schloss Bellevue** er et slott i Tiergarten i Berlin og fra 1994 residensen til Tysklands president. Ved Tysklands gjenforening i 1990 var Bonn Tysklands hovedstad. Etter at Berlin var valgt som ny hovedstad i landet, ble det også bestemt at presidentens residens skulle være i byen. Villa Hammerschmidt som til da hadde vært presidentens residens, ble beholdt som residens i Bonn.

Slottet finnes i Berlins sentrum like ved elven Spree og i utkanten av parken Grosser Tiergarten, med kort avstand til Siegessäule, Riksdagsbygningen og Brandenburger Tor. Det ble bygget av prins Ferdinand av Preussen, den yngre broren av kong Fredrik den store. 

President Roman Herzog er den eneste av Tysklands presidenter som ikke bare arbeidet, men også bodde i Schloss Bellevue. Av sikkerhetsgrunner er presidentens bolig lagt til en villa i Berlin-Dahlem.

## Referanser


## Eksterne lenker
*
Tiergarten

:*Tiergarten har [[Tiergarten (flere betydninger)|flere betydninger]].*

**Tiergarten** er en ortsteil i den administrative bydelen Mitte i Berlin i Tyskland. *Ortsteil Tiergarten* omfatter også Tiergarten-Süd. Som egen administrativ bydel (Bezirk) fram til 2001 omfattet Tiergarten i tillegg Hansaviertel og Moabit som begge er ortsteiler idag. 

I Tiergarten finnes viktige bygninger som Riksdagsbygningen, Kanslerbygningen, den tyske presidentens residens Schloß Bellevue, og en rekke ambassader, som for eksempel de nordiske ambassader i Berlin. Brandenburger Tor og Potsdamer Platz ligger ved Tiergartens østlige grense. Poststadion ligger også i denne bydelen.

Tiergarten har sitt navn fra parken Großer Tiergarten. Parken var opprinnelig et skogsområde og viltreservat der fyrster og andre adelige kunne drive jakt. Berlins zoologiske hage ligger i vestre ende av parken.
## Minnesmerker
* Sovjetisk krigsminnesmerke
* Minnesmerket over sintier og romer under nasjonalsosialismen
Jiddisch musikk

**Jiddisch musikk** refererer hovedsakelig til folkemusikk og viser med jiddisch tekst, men kan også referere til sanger med hebraisk tekst sunget av askenasiske jøder. Musikksjangeren er nært beslektet med klezmermusikk, eller askenasisk instrumental folkemusikk. Den jiddische musikken kan deles inn i flere undertyper: *Jiddisch teatermusikk* er innslag av vokalmusikk i jiddisch teater; *jiddische t’chines* er sanger basert på jiddische bønner for kvinner; *jiddische barnesanger* er sanger for barn på jiddisch; *jiddische ballader* er sanger med fortellende, gjerne episk innhold. En kategori som oppstod i 1930-årene er *jiddische holocaustsanger*.

## T’chines

## Barnesanger
Jiddische barnesanger ligner i mangt og meget barnesangene fra nabokulturene i Sentral- og Øst-Europa, men skiller seg ut særlig ved sin askenasisk-jødiske kulturelle og religiøse ramme. Overgangen mellom barnesanger og politiske sanger kan noen ganger være flytende &mdash; noe vi ser i sangen «Ott azoi neit a shnaider*, en sang som utgjør en typisk barnesang med sine korte og symmetriske strofer, sitt begrensede melodiomfang, sin enkle tekst og rolleillustrerende innhold: *“Slik som dette syr skredderen, slik som dette syr han.”* Men det politiske innholdet blir meget tydelig i fortsettelsen: *“Han syr og syr hele dagen lang og tjener tæring, ikke penger.”* Andre sanger kan være surrealistiske rim (*“Jeg har et par okser; oi, de har bukser...”'') 

## Teatermusikk

## Fortellende sanger

### Holocaustsanger
De mest kjente forfattere av holocaustsanger, eller sanger om og/eller fra jødeforfølgelsene og etterhvert folkemordet på jøder av nazistene før og under andre verdenskrig, var Mordechaj Gebirtig og Hirsch Glik. Særlig kjente sanger inkluderer «Partizanerlid» av Hirsch Glik (gjendiktet på norsk som «Jødisk partisansang» av Georg Johansen og «S’brennt» av Mordechaj Gebirtig.

## Utøvere
Den mest kjente utøveren i Norge er norsk-jødiske sangeren og skuespilleren Bente Kahan, men også dikteren Øystein Wingaard Wolf er kjent som utøver av dette repertoaret &mdash; hovedsakelig i hans egne gjendiktninger til norsk.

Internasjonalt er Ben Zimet, Chava Alberstein og Wolf Krakowski kjente navn innenfor sjangeren.

## Se også
* Jiddisch språk
* Jiddisch teater
* Klezmermusikk
* Askenasiske jøder